text: Hagl- og sludbyger får bilister på rutsjeture på motorvej
  18 november 2016 kl. 09.07
  Hagl- og sludbyger overrasker fredag formiddag bilister på motorvejen mellem Vejle og Fredericia.
  Islag, hagl og slud gør fredag formiddag vejene glatte omkring Vejle. Det mærkes bl.a. på motorvej E 45 mellem Vejle og Fredericia, hvor der i løbet af kort tid er sket tre solo-uheld.
  - Tre bilister er rutsjet af sporet på motorvejens 3. ben mellem Skærup og Taulov. Det har givet buler og  flere er på skadestuen med mindre knubs, oplyser vagtchef Henrik Dam, Sydøstjyllands Politi, til TV SYD. 
  Han opfordrer også tradikanterne til at sætte farten ned i det pletvis glatte føre.
  Motorvej mellem Vejle og Lillebælt - begge retning - åben i alle spor. Biler holder i nødspor. Der er glat. Sæt farten ned.
  
  